ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02590083373
ขอให้แก้ไขปัญหาการจำหน่ายสินค้ากีดขวางการจราจร บริเวณถนนแยกสวนสยาม ช่วงหมู่บ้านเลิศอุบล 5 แขวงคันนายาว เขตคันนายาว กรุงเทพมหานคร จุดสังเกตอยู่ห่างจากโรงเรียนปรัชชาธร ระยะทางประมาณ 200-300 เมตร เนื่องจากผู้ร้องแจ้งว่าถนนดังกล่าวเป็นถนนฝั่งละ 2 ช่องทางการจราจร ประสบปัญหามีกลุ่มพ่อค้าแม่ค้าจำหน่ายสินค้ากีดขวางจำนวนฝั่งละ 1 ช่องทางการจราจร รวมระยะทางประมาณ 200-300 เมตร โดยจำหน่ายในช่วงเวลาประมาณ 05.00-10.00 น. เป็นประจำทุกวันยกเว้นวันจันทร์ ส่งผลให้การจราจรติดขัดอย่างมาก ประสบปัญหามาแล้วเป็นระยะเวลาประมาณ 5-6 ปี
(แจ้งข้อมูลเพิ่มเติม 07/01/2560) ผู้ร้องขอแจ้งข้อมูลเพิ่มเติม เกี่ยวกับการจอดรถยนต์ส่วนบุคคลกีดขวางการจราจรบริเวณกลางถนนจอดติดกับเกาะกลางถนนของกลุ่มพ่อค้าแม่ค้าและประชาชนที่อาศัยอยู่ในพื้นที่ ตลอด 24 ชั่วโมงเป็นประจำทุกวัน รวมระยะทางประมาณ 1.5 กิโลเมตร (แจ้งข้อมูลเพิ่มเติม 10/01/2560) ผู้ร้องขอแจ้งข้อมูลเพิ่มเติม เมื่อวันที่ 4 มกราคม 2560 เวลาประมาณ 07.00-09.00 น. ผู้ร้องทราบมาว่ามีเจ้าหน้าที่เทศกิจของสำนักงานเขตคันนายาว (ไม่ทราบจำนวน เพศ ชื่อ-สกุล และรูปพรรณสัณฐาน) ได้เข้าตรวจสอบพื้นที่จำหน่ายสินค้า และได้เรียกเก็บค่าธรรมเนียมการใช้พื้นที่จำหน่ายสินค้ากับกลุ่มพ่อค้าแม่ค้า (ข้อมูลตามผู้ร้องแจ้ง) 
(แจ้งข้อมูลเพิ่มเติม 28/03/2560) ผู้ร้องขอเพิ่มเติมข้อมูล เนื่องจากประมาณวันที่ 26 มีนาคม 2560 ผู้ร้องทราบมาจากกลุ่มพ่อค้าแม่ค้าว่าได้มีการจดรายชื่อจับจองพื้นที่จำหน่ายสินค้าตรงหน้าหมู่บ้านเลิศอุบล5 ตั้งแต่ปากซอยหมู่บ้านฯ ยาวไปจนถึงท้ายซอยหมู่บ้าน และมีการรวบรวมเงินกันจากกลุ่มพ่อค้าแม่ค้าเพื่อส่งให้เจ้าหน้าที่เทศกิจ (ตามผู้ร้องแจ้ง) และแจ้งกับพ่อค้าแม่ค้าว่าถ้าไม่มีใครร้องเรียนไปหน่วยงานก็ให้ขายได้ ประกอบกับแจ้งว่าบริเวณตลาดนัดช่วงเวลาเย็น จะมีการตั้งร้านจำหน่ายสินค้ารุกล้ำบริเวณถนนตลอดไปจนถึงทางลัดเชื่อมไปออกสู่ถนนรามอินทรา
 (แจ้งข้อมูลเพิ่มเติม 25/03/2561 ) ผู้ร้องขอเพิ่มเติมข้อมูล เนื่องจาก เมื่อวันที่ 25 มีนาคม 2561 ยังมีการจำหน่ายสินค้าอยู่เช่นเดิม และช่วงเวลา 05.00-10.00 น. จะมีรถมาจอดอยู่บริเวณดังกล่าว ทำให้กีดขวางทางจราจร จึงประสงค์ให้เจ้าหน้าที่ฯเข้ามาตรวจสอบและดูแลตรวจขัน ในช่วงวันปกติ และช่วงวันเสาร์-อาทิตย์ด้วย
(ติดตามผล 02/03/2566) ผู้ร้องเห็นควรให้หน่วยงานที่เกี่ยวข้องเร่งดำเนินการแก้ไขปัญหาโดยเร็ว 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata